CELEX: 62011CN0606
Language: et
Date: 2011-11-28 00:00:00
Title: Kohtuasi C-606/11: Eelotsusetaotlus, mille on esitanud First-tier Tribunal (Tax Chamber) (Ühendkuningriik) 28. novembril 2011 — Grattan plc versus The Commissioners for Her Majesty’s Revenue & Customs

3.3.2012   
            
            
               ET
            
            
               Euroopa Liidu Teataja
            
            
               C 65/3
            
         Eelotsusetaotlus, mille on esitanud First-tier Tribunal (Tax Chamber) (Ühendkuningriik) 28. novembril 2011 — Grattan plc versus The Commissioners for Her Majesty’s Revenue & Customs
   (Kohtuasi C-606/11)
   2012/C 65/05
   Kohtumenetluse keel: inglise
   
      Eelotsusetaotluse esitanud kohus
   
   First-tier Tribunal (Tax Chamber)
   
      Põhikohtuasja pooled
   
   
      Kaebuse esitaja: Grattan plc
   
      Vastustaja: The Commissioners for Her Majesty’s Revenue & Customs
   
      Eelotsuse küsimused
   
   Kui Euroopa Kohus leiab, et kohtuasjas C-591/10: Littlewoods Retail Ltd vs. Her Majesty’s Revenue and Customs esitatud esimesele küsimusele antud vastus on eitav, siis:
   
               1.
            
            
               kas liidu õigusest tulenev tõhususe põhimõte ja/või võrdväärsuse põhimõte nõuavad, et õiguskaitsevahendina, mis on ette nähtud juhul, kui käibemaksu on enam tasutud liidu õigusega vastuolus, kasutatakse sama õiguskaitsevahendit üheaegselt nii enammakstud põhisumma tagastamise kui ka enammakstud summa ja/või intressi kasutusväärtuse osas?
            
         
               2.
            
            
               Kas juhul, kui siseriiklikus õiguses on ette nähtud muid õiguskaitsevahendeid, on tõhususe põhimõtte ja/või võrdväärsuse põhimõttega vastuolus, kui neid õiguskaitsevahendeid ei ole sätestatud õigusnormides, mis reguleerivad põhisumma tagasimaksmise nõuete esitamist ja nende nõuete kohta tehtud haldusotsuste edasikaebamist?
            
         
               3.
            
            
               Kas tõhususe põhimõtte ja/või võrdväärsuse põhimõttega on vastuolus, kui nõude esitaja on kohustatud põhisumma ja lihtintressi tagastamise nõude esitama ühes ja samas Tax Tribunali menetluses ning liidu õiguses ette nähtud õiguskaitsevahendid seoses enammakstud summa ja/või intressi kasutusväärtusega eraldi menetluses High Courtis?